वेस्ट ब्रुम रेलिगेसनमा
इंग्लिस प्रिमियर लिगमा वेस्ट ब्रुम मंगलबार राति रेलिगेसनमा परेको छ । साउथह्याम्पटनसँग १–० ले पराजित भएपछि वेस्ट ब्रुम च्याम्पियनसिप लिगमा झर्ने तय भएको हो । 
लन्डन — इंग्लिस प्रिमियर लिगमा वेस्ट ब्रुम मंगलबार राति रेलिगेसनमा परेको छ । साउथह्याम्पटनसँग १–० ले पराजित भएपछि वेस्ट ब्रुम च्याम्पियनसिप लिगमा झर्ने तय भएको हो । यो हारपछि लिगमा एक खेल बाँकी छँदा वेस्ट ब्रुम सुरक्षित स्थितिबाट पाँच अंकले पछाडि रह्यो । यससँगै प्रिमियर लिगमा उसको नौ वर्षको बसाईमा पूर्ण विराम पनि लागेको छ । वेस्ट ब्रुमसँगै स्टोक सिटी पनि रेलिगेसनमा परिसकेको छ । यस्तोमा साउथह्याम्पटन रेलिगेसनबाट बच्ने सम्भावना लगभग निश्चित जस्तै भएको छ । 